Asaf Jah V av Hyderabad

Tahniyath Ali Khan, Asaf Jah V av Hyderabad (født 11. oktober 1827, død 26. februar 1869) var nizam av Hyderabad fra 16. mai 1857 til sin død i 1869. Han etterfulgte sin far Farkundah Ali Khan på tronen.

Tahniyath Ali Khan overtok makten noen dager etter utbruddet av det store opprøret mot britene i India. Nizamen valgte å være lojal mot britene. Som belønning for dette fikk han tilbake kontrollen over distriktene Osmanabad og Raichur.Imperial Gazetteer of India, Oxford: Clarendon Press, 1908, s. 242. Hans regjeringstid var preget av den mektige diwan Salar Jung.Barbara N. Ramusack: Indian Princes and Their States, Cambridge: Cambridge University Press, 2004, s. 63.

I 1861 ble han utnevnt til storkommandørridder av Indias stjerneorden.

Han ble etterfulgt på gaddien av sin sønn Mahbub Ali Khan.

 Referanser 

Kategori:Nizam av Hyderabad
Kategori:Fødsler i 1827
Kategori:Dødsfall i 1869